runetrust/blame-folketinget-dk huggingface dataset:
Jann Sjursen (KRF), 2002-04-09:
Men når hr. Helge Adam Møller netop lægger så stor vægt på, at lov er lov, og lov skal holdes, så er mit spørgsmål alligevel til hr. Helge Adam Møller, om det, der skete i 1989, bl.a. med Det Konservative Folkepartis stemmer, under de omstændigheder, der var, i virkeligheden ikke var, at man lovliggjorde det ulovlige.
Elisabeth Arnold (RV), 2003-05-21:
Ja, det gjorde der, og det vil der stadig væk kunne gøre. Jeg vil gerne spørge hr. Peter Skaarup, om han kan garantere, at der ikke i det danske asylsystem et eller andet sted sidder en krigsforbryder fra Sierra Leone eller fra Liberia eller fra Rwanda eller fra Irak eller fra et andet sted?
Keld Albrechtsen (EL), 2004-03-30:
Så træffer ejerforeningen beslutning om at sætte en stor og meget bekostelig hovedrenovering af afdelingen i gang med nogle projekter, som disse pensionister finder overflødige, og som vil føre til voldsomme huslejestigninger, men hvilken indflydelse har pensionisterne på det?
Simon Emil Ammitzbøll (LA), 2012-01-31:
I forhold til hvad vi skal gøre med hensyn til den sønderjyske grænse, for det er jo meget det, vi diskuterer, kan jeg bare henholde mig til, at vi har fået oplyst, at det er Rigspolitiets vurdering, at det i forhold til at bekæmpe den grænseoverskridende kriminalitet hverken er nødvendigt eller hensigtsmæssigt at genindføre grænsekontrollen.
Flemming Møller Mortensen (S), 2008-05-22:
Ordføreren har jo udtalt sig retorisk meget skarpt i forhold til tingene og har kaldt det en klappe kage-fest at deltage i afslutningsceremonien, og er alene en sådan retorik ikke med til at nedgøre problemstillingen, når vi har eliteidrætsudøvere, som skal deltage derude og har ofret så mange timer, så mange år af deres liv på at præstere noget for Danmark?
Marianne Jelved (RV), 2017-10-13:
Så derfor er det vigtigt, at vi ved, at meningen med folkeskolen faktisk står i § 1, og hvis man skal koge det meget ned til noget, som alle kan tilslutte sig, så er meningen jo bl.a., at eleverne skal lære, hvad det vil sige at leve i et samfund med frihed og folkestyre.
Christine Antorini (S), 2012-12-05:
For det er, fuldstændig som den konservative ordfører siger det, tanken om, at man kan se en sammenhæng i børnenes dag med leg, læring og undervisning på kryds og tværs, og at bevægelse ikke nødvendigvis er noget, der kun behøver at høre til, når man er i SFO'en, men at det kan integreres undervejs.
Helle Løvgreen Mølvig (RV), 2015-02-26:
De er også nævnt tidligere, men det gælder cirkulæret af 16. september 1998, hvori Statsministeriet har fastsat regler for obligatoriske bemærkninger til et lovforslag, der bl.a. dækker følgende: en vurdering af økonomiske og administrative konsekvenser for staten, kommunerne og regionerne; en vurdering af væsentlige økonomiske og administrative konsekvenser for erhvervslivet; en redegørelse for administrative konsekvenser for borgerne.
Dennis Flydtkjær (DF), 2013-12-06:
Vi bemærkede bl.a., at Venstres formand, hr. Lars Løkke Rasmussen, kort før finanslovsaftalen kaldte regeringens udspil for en ringe, ringe aftale, og alligevel er det altså Venstre, der løfter det her forslag igennem og derved svigter boligejerne.
Carsten Bach (LA), 2018-01-19:
For jeg synes – som det også har været lagt frem tidligere, og som der er blevet gjort opmærksom på, bl.a. ved økonomiske redegørelser og andet – at der er nogle forhold i det grønlandske samfund og nogle beslutninger, der er truffet i Grønland, som måske mangler en vis form for soliditet i forhold til økonomisk ansvarlighed.
Jørn Dohrmann (DF), 2009-03-10:
Det, der jo netop er, hvad skal man sige, hele ideen med, hvad hr. Eyvind Vesselbo siger, er, at man vil fortsætte med at etablere vådområder, og man vil fortsætte med skovrejsning og randzoner; alle de her ting, som man jo gerne vil med naturområderne i naturplanerne.
Mogens Nørgård Pedersen (KRF), 2003-05-15:
Om regeringen er handlingslammet, det skal jeg naturligvis lade være usagt, men vi tror faktisk, at vi i Kristeligt Folkeparti på det her område kan få indflydelse på regeringens politik, og måske kunne vi så tvinge regeringen til at være knap så handlingslammet, som hr. Jørn Jespersen mener den er.
Kim Edberg Andersen (NB), 2023-04-14:
Nu siger vi, at der skal to socialrådgivere på, men det er jo som udgangspunkt ikke socialrådgiverne, der er problemet; det er jo ikke der, jeg ser problemet, for det, jeg ser, er et system, hvor socialrådgivere faktisk også selv erkender, at det ofte er økonomiske hensyn, der gør, at man enten ikke gør noget eller ikke gør nok.
Martin Henriksen (DF), 2018-01-30:
Så tror jeg da også, at der er mange danskere, der har det sådan, at de synes, at vi som land da skal have ret – og nogle vil nok også mene, det mener vi i Dansk Folkeparti – og pligt til at udvise kriminelle udlændinge, hvis de overtræder dansk lovgivning, og det forhindrer konventionen jo også i en række tilfælde.
Ole Birk Olesen (LA), 2022-04-07:
Men løsningen ligger da ligefor: Hvis man finder ud af, at et bestemt gymnasium er blevet til et problemgymnasium, så lukker man det permanent – eller midlertidigt, i forhåbning om at problemet forsvinder, hvis folk finder ud af at søge nogle andre steder hen i løbet af et par år, og så åbner man det igen.
Flemming Møller Mortensen (S), 2011-03-16:
Hvad er ministerens holdning til, at kun halvdelen af landets kommuner har tilbud om forebyggelse til kronisk syge danskere med type 2-diabetes, hjerte-kar-sygdom og lungesygdommen KOL, og at 14 kommuner ikke tilbyder et behandlingsforløb til de tre grupper af patienter?
Villy Søvndal (SF), 2001-12-12:
Jeg er enig i meldingen, og hvis vi skal have sorteret nogle af de dårlige fra, både i forbindelse med Tvind, som ministeren har været ude at nævne, men også nogle af de ikke så velfungerende opholdssteder, så betyder det, at behovet er endnu større, og det skuffer mig egentlig lidt, at ministeren ikke ville byde ind allerede i forbindelse med finansloven.
Finn Sørensen (EL), 2012-12-04:
Det er vel også mange, og det vil jeg gerne bede ordføreren bekræfte. Så vil jeg også gerne bede ordføreren bekræfte, at den seneste arbejdskraftundersøgelse viste, at mere end 200.000 mennesker – jeg tror, at den forrige viste 230.000, og i den næste var tallet vist en lille smule mindre – aktivt søger et job i Danmark uden at kunne få det.
Kirsten Normann Andersen (SF), 2023-10-26:
Nu sidder lægen jo altså ikke bare og venter på, at en hjemmesygeplejerske skal ringe med et behov for at få løst nogle opgaver, og der gik også en halv time, før lægen faktisk ringede tilbage, og da prøven så var taget, kunne man så en gang til forsøge at få fat i en læge.
Frank Aaen (EL), 2006-05-10:
Det, der helt præcist er problemet, er, at når Nestlé gennem sit eget datterselskab i Danmark sælger Nescafé, er Nescaféen købt af et andet datterselskab af Nestlé i udlandet, og da der jo ikke er nogen markedspris for Nescafé, fordi der kun er én producent, nemlig Nestlé, viser det åbenlyst, at man åbenbart inden for reglerne – for jeg går ud fra, at man har kontrolleret Nestlé – er i stand til at sælge Nescafé til sig selv i Danmark og oven i købet til en pris, der gør, at når man videresælger det, tjener man ikke penge på det.
Ole M. Nielsen (KRF), 2001-02-28:
Men jeg vil gerne kvittere for, at vi fik det med i forslaget til vedtagelse, ligesom jeg i det hele taget gerne vil kvittere for ministerens - også i de afsluttende bemærkninger før - visioner om, at der også skal ske noget i det pelagiske fiskeri, som selvfølgelig er værdifuldt.
Trine Torp (SF), 2021-12-03:
I dag mangler der tilstrækkelig med muligheder for at kombinere eller erstatte medicinsk behandling i psykiatrien med en bredere vifte af behandlingsmuligheder rettet mod det hele menneskes behov for inkluderende fællesskaber, meningsfuldhed og empowermen – det er også et engelsk ord, men det betyder noget med at give magt til den enkelte.
Jan E. Jørgensen (V), 2024-05-23:
Hvordan udviklingen så bliver, kan jeg selvsagt ikke sige noget om, men jeg kan i hvert fald sige så meget, at hvis man ikke kan finde ud af, hvem folk er, hvis man ikke kan finde ud af, hvad de hedder, og hvor de bor, så er det altså enormt svært at opsøge dem og chikanere dem osv., og det er simpelt hen så ærgerligt, at Liberal Alliance ikke vil være med til at give offentligt ansatte den beskyttelse mod chikane.
Villy Søvndal (SF), 2004-02-27:
Men undskyld mig, det forekommer mig fuldstændig absurd i en situation, hvor man er i gang med at nedlægge tilbud, som folk frivilligt kommer til, at erstatte det med en diskussion om tvang - på et tidspunkt, hvor man er i færd med at nedbryde de eksisterende frivillige tilbud.
Martin Geertsen (V), 2020-10-23:
Og hvis man sidder i et Indfødsretsudvalg og har en eller anden fornemmelse af, at der er nogen, der ligesom skærer hjørner i forhold til noget så væsentligt som dansk indfødsret, som dansk statsborgerskab, synes hr. Peder Hvelplund så ikke kun, det er ret og rimeligt, at man får en mulighed for ligesom at sætte spot på det?
Tina Nedergaard (V), 2010-10-26:
Vi gennemfører også en økonomisk politik, som kræver, at vi reducerer i den offentlige sektor eller i hvert fald ikke tillader, at den vokser, og på den måde skiller vi os jo selvfølgelig meget ud fra S-SF, der bl.a. vil hente 31,5 mia. kr. mere i skatter og afgifter hos borgere og virksomheder.
Rasmus Prehn (S), 2016-10-27:
Ikke alene får man flyttet en klargøringsstation, der larmer og støjer i Lindholm, men man får altså også skabt en ny jernbanestrækning ud til Aalborg Lufthavn, som jo helt sikkert vil medføre et kæmpe løft i det passagergrundlag, der er i forhold til Aalborg Lufthavn.
Anders Kronborg (S), 2023-01-19:
Jeg har hørt flere taler fra Dansk Folkeparti her i salen, i øvrigt også, før jeg blev folketingsmedlem for Socialdemokratiet, og jeg synes altid, jeg har lyttet særlig interesseret, når Dansk Folkeparti i deres ordførertaler taler om vores ældre medborgere i det her samfund, og jeg syntes, jeg kun kunne høre ordføreren nævne ældre én gang i talen.
Jens Joel (S), 2018-12-05:
Vi diskuterer, hvordan den skal udvikle sig i fremtiden, og jeg tror, at vi er relativt enige, i hvert fald i overskrifter, om, at fjernvarmen er ret afgørende for fremtiden, men jeg synes, at der i det forslag, regeringen har lagt frem, er en række usikkerheder, som jeg vil prøve at adressere i min tale, og som jeg håber at vi også kan adressere i lovbehandlingen, så vi får fuldstændig styr på, hvad konsekvenserne bliver.
Roger Courage Matthisen (ALT), 2018-05-17:
Det, den vil gøre, er jo, at den vil belyse, hvordan en virksomhed værdisætter medarbejdernes arbejde og ansættelser, og den værdisættelse kan de så gå ind og sammenligne, så de netop ikke er tvunget til at tro eller antage, at deres køn på en eller anden måde har indflydelse på deres lønudvikling, men at man faktisk kan gå ind og se, at den funktion, man udfører her, er der 10 point for, der er 20 point for det, der er 50 point for det.
Line Barfod (EL), 2003-12-12:
Hvis Dansk Folkeparti ville, kunne disse mennesker komme ud og renovere skolerne, kunne komme i arbejde, og man kunne få gjort noget ved de elendige skoler. Men det vil Dansk Folkeparti ikke, og det viser meget klart den politiske forskel, der er mellem Enhedslisten og Dansk Folkeparti.
Hans Kristian Skibby (DF), 2010-11-10:
Men grunden til, at jeg har stillet de her spørgsmål, er selvfølgelig, at vi igennem flere år har kunnet se en debat i den kommunale verden ikke bare om borgmestrenes lønninger, men også om, hvordan man honorerer byrådsmedlemmer osv. Man synes, at man ikke har fået kompensation for de timer, man er væk fra det ordinære, faste arbejde, man typisk har ved siden af, hvis man er byrådsmedlem.
Line Barfod (EL), 2010-05-31:
Er det korrekt forstået, at de, der har hjemmehjælp, enten skal beholde den, og så er der ikke flere, der må få hjemmehjælp, eller også skal alle have lidt dårligere hjemmehjælp, fordi regeringen skal have råd til at blive ved med at give skattelettelser til de rigeste?
Karina Adsbøl (DD), 2025-11-27:
Den udviklingspolitiske strategi indebærer bl.a., at EU skal være en stærk, forudsigelig og relevant partner for udviklingslandene, og at strategien tager et afsæt i FN's målsætning om at anvende 0,7 pct. af bni på udviklingsbistand.
Christian Friis Bach (RV), 2014-04-03:
Det synes jeg er ærlig snak, og jeg vil godt bede ordføreren om at bekræfte, at det, hvis man ændrer det til et skattefradrag, endda meget markant vil ramme en række af de allerfattigste familier – i hvert fald på kort sigt, indtil de måske om 3 år, 5 år eller 7 år kommer til at tjene mere og eventuelt kan udnytte den skatterabat, som de får.
Margrethe Vestager (RV), 2004-03-23:
Vores forestillinger om reformer i pensionssystemet går på, at vi går fra naturalieydelser til mere, hvad skal man sige, gængse og værdige - også i relation til vores sidste debat - ydelser, hvor de ældre i højere grad selv kan afgøre, om de vil køre i den ene eller den anden type trafik, eller på anden måde disponere anderledes, end hvad vi nu synes herinde det er rimeligt at de gør. Vi synes som sagt, at det er et fiffigt forslag.
Morten Messerschmidt (DF), 2020-12-17:
Hvordan kan det være, at Det Radikale Venstre tilsyneladende støtter en lov, hvor man altså godt må tage hensyn til natur og miljø nationalt, men når det kommer til noget så naturligt som dansk kultur, kristendom osv., så er det noget, Folketinget skal holde sig helt fra?
Mikkel Dencker (DF), 2017-10-10:
Aftalen hviler, som jeg har forstået det, på den præmis, at man gennemfører anbefalingerne fra en rapport, der kom i februar 2016, som er en analyse af naturgassektorens forhold i Danmark, og hvor det anbefales, at man konsoliderer sektoren, sådan at der fremadrettet kun er ét naturgasdistributionsselskab i modsætning til de fire selskaber, der er i dag, som i meget varierende størrelse ejer og driver naturgasnettet.
Mads Fuglede (V), 2023-04-27:
Så tit handler det også om, at vi internt i den kreds af lande, som tager konventionerne alvorligt, og hvor vi derfor også bliver taget alvorligt, når vi rejser en problemstilling omkring domstolspraksis på området, siger, at vi ønsker at vende tilbage til det oprindelige udgangspunkt for det, der var grundlaget for, at vi indgik i de her konventioner og lavede dem i sin tid.
Henning Hyllested (EL), 2014-12-16:
Altså, kortmaterialet, der viser sådan en femkant fra Randers, er omdelt i Transportudvalget, og det andet har jeg modtaget fra en journalist ved JydskeVestkysten i Sønderborg, som meget indgående har beskrevet en sag dernede, som virkelig viser, hvor urimeligt man rammer borgerne.
Svend Auken (S), 2009-05-07:
Fordi man ikke er medlem af et udvalg og derfor ikke har haft lejlighed til at følge de mange høringer og læse de mange svar osv., så skal denne manglende deltagelse i udvalgsarbejdet og dermed også uvidenhed om omfanget af udvalgsarbejdet jo ikke føre til den fejlagtige konklusion, at der ikke er blevet arbejde i dybden.
Kim Behnke (FRI), 2000-01-19:
Hvis jeg surfer rundt på Internettet, finder forskellige oplysninger, samler dem i et dokument og så skal sikre mig skriftligt samtykke, inden jeg må videresende dem til tredjemand, så kan den praktiske virkelighed ikke fungere. Til sidst skal jeg sige, at de konsekvenser der så er heri, at man uden ugrundet ophold straks skal meddele osv., virker lidt voldsomme; det er jo ikke nogle bygninger, der er ild i eller lignende.
Keld Albrechtsen (EL), 2002-03-11:
Vi ved jo, at en meget stor del af den danske befolkning slet ikke er tilhængere af gensplejsning, så man kan godt risikere, at ministeren godkender en sådan plante imod holdningen hos et flertal af den danske befolkning, og at den dernæst på grund af disse regler i EU bliver godkendt af et mindretal af landene og stemt ned af et flertal af landene, men alligevel vedtaget, for den lovmetode, man har i EU på det her område, er et mindretalsstyre imod flertallet.
Karin Nødgaard (DF), 2017-04-04:
Som sagt er der blevet brugt mange timer på det – der bliver ikke brugt så mange timer på det her i salen, men det er jo så et tegn på, at det forberedende arbejde har været godt, og jeg vil da også allerede nu sige, at jeg har nogle opfølgende spørgsmål til forslaget, som er dukket op, i forbindelse med at jeg har siddet og skrevet ordførertale osv.
Karl H. Bornhøft (SF), 2010-03-02:
Det kan være udtryk for, at de mennesker i høj grad kommer til at opleve, at der kommer mange følgevirkninger af svær overvægt, og for dem er der altså brug for, at vi også prøver at udvikle de andre behandlingstilbud i forhold til overvægt og ikke entydigt satser på kirurgi.
Lars Løkke Rasmussen (V), 2009-05-27:
Jeg tror, at hr. Villy Søvndal tidligere var inde på de der politikerkneb, og det er jo så det, vi også ser udfoldet her i fuldt flor: Et langt, langt opspil til et spørgsmål med det ene falske anbringende efter det andet om ulovlige krige, at vi ikke har undersøgt nogen ting, og hvad ved jeg, og så slutter det med sådan et eller andet ja/nejspørgsmål.
Søren Pape Poulsen (KF), 2018-12-05:
Så vedtog vi her i Folketinget tidligere i år en ændring af lov om tv-overvågning, så det er muligt for erhvervsdrivende under en række betingelser at dele overvågningsbilleder i et internt system, så man kan fortælle hinanden, at der er nogle på spil.
Bent Hindrup Andersen (EL), 1997-11-28:
for, at det ligger mellem midnat og kl. 6 om morgenen. Den absolutte konsensus, som regeringen har skabt om dansk mediepolitik med alle undtagen Enhedslisten, har efter vores opfattelse været medvirkende til, at Danmarks Radio og TV 2 og Danmarks Kanalen, og hvad de nu ellers hedder, simpelt hen er den største hindring for, at det, der er overskrifterne i kulturministerens redegørelse - netop kultur, sprog og identitet - kan realiseres.
Poul Fischer (DF), 2004-05-18:
Men set i bakspejlet er anledningen med den nye strukturreform jo god til at indføre det forslag, som regeringen har lagt på bordet, og som Dansk Folkeparti bakker op, nemlig at vi får fastsat det maksimum, at priserne i den samlede kollektive trafik i Danmark kun må stige med pris- og lønudviklingen fremover.
Christian Langballe (DF), 2017-03-23:
Nu refererer vi jo til en udsendelse, som jeg ikke ved om der er nogen af dem, der i hvert fald er til stede her i salen, der har set, men jeg er da fuldstændig enig i, at der er en udfordring for folkekirken, og det mener jeg så i øvrigt også at man har taget på sig.
Carsten Hansen (S), 2012-04-24:
Småøernes Aktionsgruppe har i programperioden 2007-2012 uddelt over 21 mio. kr. til udviklingsprojekter på småøerne foruden 4 mio. kr. til drift af de eksisterende projekter, altså samlet set siden 2007 25 mio. kr. til vores småøer.
Anne Baastrup (SF), 2005-05-19:
Men set i lyset af at der var en megastor kommunalreform, som vi mente det var meget, meget vigtigt blev ført igennem på et ordentligt og sagligt niveau, så fandt vi, at den arbejdskraft, som jeg som ordfører skulle lægge der, var bedre brugt der end på at genfremsætte vores beslutningsforslag og så tage sagen her i salen og få det vedtaget.
Jonas Dahl (SF), 2009-10-08:
Nu har der været nedsat en Forebyggelseskommission, men stort set inden blækket på papiret med kommissionens handlingsplan var tørt, var regeringen ude at sige: Det er helt uacceptabelt, vi har lavet en skatteaftale, og vi vil slet ikke være med til at gøre noget for den forebyggelse, der rigtig rykker noget, nemlig f.eks. at hæve afgifterne på cigaretter markant.
Line Barfod (EL), 2009-02-19:
Men jeg mener altså, det er afgørende, at der også bliver truffet nogle beslutninger i Folketinget, som sikrer, at man også får lov til det i Kriminalforsorgen, og sikrer, at den også får de nødvendige ressourcer med, så tingene kan gøres på en ordentlig måde.
Martin Lidegaard (RV), 2025-04-08:
Så tænker jeg også – det er jeg lidt interesseret i i forbindelse med mit sidste spørgsmål – at i forhold til det med andre rammevilkår og i forhold til f.eks. at diskutere et øget flerårigt budget for EU og diskutere nogle ting, der faktisk kan få Draghirapporten til at blive til virkelighed, skal der rykkes.
Charlotte Dyremose (KF), 2009-01-22:
Det er jo vigtigt, uanset om det er, fordi man regner med, at man måske skal til udlandet senere, at man er i Danmark i en kortere periode med sine forældre, der måske er kommet hertil for at arbejde i nogle år, eller fordi man bare af en anden årsag har lyst til og brug for at tage den her internationale gymnasieuddannelse.
Lotte Rod (RV), 2017-05-17:
Så på vegne af Radikale Venstre vil jeg derfor gerne sige, dels at vi synes, det er vigtigt at støtte det igangværende arbejde og vi derfor også bakker op om det fælles vedtagelsesforslag, og dels at vi sådan set oplever, at vi er i fuld gang med at arbejde med det, der er intentionen i B 83, som vi kommer til om lidt.
Dennis Flydtkjær (DF), 2012-05-10:
Og der vil jeg høre, om regeringspartierne har tænkt sig at tage nogle initiativer, så vi kunne sikre, at man fik nogle bedre bredbåndsforbindelser, netop for at kunne tilgodese yderområderne, og om man har tænkt sig at tage nogle initiativer, så der også blev rullet internetforbindelser ud til de områder, hvor der er behov for det.
Per Stig Møller (KF), 2008-01-24:
Det er tre områder, hvor vi fra dansk side gerne ser et mere effektivt og beslutningsdygtigt EU; det skal man jo ikke være ked af. Så indføres der et borgerinitiativ, hvor 1 million ud af EU's ca. 495 millioner borgere fra en række medlemslande kan bede Kommissionen om at tage et forslag op.
Gitte Seeberg (KF), 1998-06-04:
Men hvorfor tager regeringen ikke fat på de grundlæggende problemer, som hr. Frank Dahlgaard også var inde på for lidt siden, altså problemerne på arbejdsmarkedet, som vismændene også anbefaler, at der skal gøres noget ved, nemlig at det skal kunne betale sig at arbejde?
Ole Birk Olesen (LA), 2020-04-28:
Man kunne måske godt stille sig tilfreds med den slags bolig, hvis man levede i 1930'erne og 1920'erne, og også hvis man var ung studerende i København og bare gerne ville have en bolig, der var meget, meget billig, og hvis man stillede sig tilfreds med, at man til gengæld ikke havde et bad og ikke havde centralvarme.
Victoria Velasquez (EL), 2019-10-31:
»Folketinget opfordrer i lyset af den meget problematiske situation i Tyrkiet og landets invasion i det nordøstlige Syrien den danske regering til at arbejde for en øjeblikkelig suspendering af optagelsesforhandlingerne mellem EU og Tyrkiet, herunder også en suspendering af økonomisk støtte fra EU til Tyrkiet via såkaldt førtiltrædelsesstøtte.
Margrete Auken (SF), 2003-05-20:
Vi har i Trafikudvalget fået tilsendt en skildring fra Egmontskolen om en ung mand, der skal af sted og gerne vil tage med toget, og det er fuldstændig grotesk at læse, hvad det er for en mismodig historie, han skal igennem for at kunne rejse igennem landet, fordi der mangler både det ene og det andet og det tredje.
Morten Østergaard (RV), 2009-02-17:
Det er jo ærgerligt, at hr. Jesper Langballe ikke lyttede så grundigt til mit ordførerindlæg, for det, jeg sagde, var, at vi i dag har børn i fængsler - børn over 15 år godt nok, men vi har børn siddende i danske fængsler i dag, fordi der ikke er plads på de sikrede institutioner.
Anne Grete Holmsgaard (SF), 2002-02-08:
Ja, den er generelt lav, men det er jo lige præcis de her grupper, der er i beskæftigelse under hjemmeserviceordningen, som har allersværest ved at komme ind på arbejdsmarkedet. Man bliver da nødt til, når man vil fjerne det her, at have en sammenhængende strategi for, hvordan man så vil have dem ind.
Kristian Thulesen Dahl (DF), 1999-11-03:
Der er jo selvfølgelig det løbende arbejde, som vi har bl.a. i Folketingets Europaudvalg, hvor regeringen søger mandater, og hvor vi hele tiden skal være opmærksomme på, om tingene holder sig inden for de rammer, som undtagelserne giver regeringen mulighed for og Folketingets flertal mulighed for.
Kim Andersen (V), 2011-03-01:
I Venstre mener vi, at det ikke kan være rigtigt, at personer og selskaber skal kunne opnå et større fradrag med en fast procentsats i den danske skat for en skat, der er betalt i Cypern, når den skat, der faktisk er betalt i Cypern, er mindre end det beløb, der gives fradrag for i Danmark.